Hindistonda avtobusning ko‘prikdan qulashi oqibatida o‘nlab odamlar halok bo‘ldi

Hindistonning G‘arbiy Bengaliya shtatida yo‘lovchi avtobusining ko‘prikdan daryoga qulashi oqibatida kamida 36 kishi halok bo‘ldi. Bu haqda mahalliy hukumatga iqtibos keltirgan holda Reuters axborot agentligi xabar berdi.  
“Avtobus Kalkuttadan shimolga tomon 280 km uzoqlikda, haydovchi boshqaruvni yo‘qotgandan keyin Bxayrav daryosiga qulagan”, deb ma'lum qildi shtatning transport vaziri Suvandu Adxikari.
Uning aytishicha, falokat vaqtida avtobusda 55 kishi bo‘lgan. Ta'kidlanishicha, jasadlarni suvdan chiqarib olishga 6 soat talab qilingan. Omon qolganlar mahalliy shifoxonaga yetkazilganlar.
Shtat hukumati voqeani tergov qilishni boshlaganini va halok bo‘lganlar oilalariga 8 ming dollardan kompensatsiya to‘lanishini e'lon qilgan.